proxectonos/corpus_dominio_legal_administrativo_tmp huggingface dataset:
25/08/2020 | Administración LocalMunicipal
Arzúa
Aprobación padrón taxa prestación servizoo de axuda a domicilio correspondente ao mes de xuño

Por Resolución da Alcaldía nº 472/2020 de data 20 de agosto de 2020, aprobouse o padrón de suxeitos pasivos da taxa pola prestación do servizo de axuda no fogar correspondente ao mes de xuño de 2020. Conforme ao disposto no artigo 102.3 da Lei 58/2003, de 17 de decembro, xeral tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004 de 5 de marzo, polo que se aprobou o texto refundido da Lei reguladora de facendas locais, queda exposto ao público durante o prazo de 15 días hábiles dende o seguinte ao da publicación deste anuncio no BOP para o seu exame e reclamación por parte das persoas interesadas. A cobranza das taxas aprobadas verificarse na forma e prazos previstos no artigo 10.3 da respectiva Ordenanza reguladora. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo de un mes dende a interposición do recurso sen que recaese unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. Arzúa, a 20 de agosto de 2020 Alcalde-presidente do Concello de Arzúa El Hadji Zuña Mahmoud
25/08/2020 | Administración LocalMunicipal
Muxía
Padrón fiscal da taxa pola prestación do servizo de axuda no fogar de xullo 2020

En data 20 de Agosto de 2020 o Alcalde ditou a seguinte resolución: “Vista a Ordenanza fiscal reguladora da taxa polo servizo de axuda no fogar que foi publicado no BOP nº 108 do 9 de xuño de 2014. Visto o informe do traballador social do concello no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de Xullo 2020. Elaborados os padróns mensuais que conteñen as liquidacións da taxa pola prestación do servizo do SAF no mes de xullo de 2020, en base aos datos facilitados polo Traballador Social do concello. Tendo en conta o establecido no artigo 21.1. f) da Lei 7/1985, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. RESOLVO: PRIMEIRO.- Aprobar o padrón mensual da taxa pola prestación do servizo de axuda no fogar correspondentes ao mes de Xullo de 2020 co desglose do informe do traballador social. SEGUNDO.- Expoñer ao público os padróns aprobados, mediante a publicación de edicto no BOP e no taboleiro de anuncios do concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. TERCEIRO.- O prazo de cobro en período voluntario será de 2 meses dende a publicacion do edicto de aprobación, transcurrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, os interesados poderán interpor recurso preceptivo de reposición ante o Sr. Alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución.” Muxía, a 20 de Agosto de 2020. O Alcalde, Santiago M. Toba Campaña
25/08/2020 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de información pública de inicio de expediente de investigación sobre camiño en Vite de Arriba que percorre entre os números da rúa Vite de Arriba: 9, 9A, 9B, 9C, 11, 11A e 11B e os situados nos números 15 e 17.

A Tenente de Alcalde de Santiago de Compostela, con data 17 de Agosto de 2020 acordou en relación co camiño de referencia o seguinte: · INCOAR EXPEDIENTE DE INVESTIGACIÓN do camiño que percorre entre os inmobles sitos nos núm.9, 9A, 9B, 9C, 11, 11A e 11B da rúa Vite de Arriba e os números 15 e 17 desa mesma rúa Vite de Arriba que están noutra man. · PUBLICAR A RESOLUCIÓN DE INICIO DE EXPEDIENTE DE INVESTIGACIÓN no “Boletín Oficial da provincia e expoñer un exemplar do mesmo durante quince días no taboleiro de anuncios do Concello. Ademais a presente resolución de iniciación do expediente de investigación NOTIFICARÁSE aos afectados por esta investigación que resulten coñecidos e identificables. · Durante o prazo dun mes contado dende o día seguinte ao que deba darse por rematada a publicación dos anuncios no taboleiro da Corporación, poderán as persoas afectadas polo expediente de investigación alegar por escrito perante o Concello canto estimen convinte ao seu dereito acompañando tódolos documentos en que funden as súas alegacións. · O expediente deberá resolverse no prazo de 3 meses a contar dende a súa incoación. O que se publica aos efectos sinalados. Os interesados poderán consultar o expediente no Servizo de Planeamento e Xestión (Sección de Patrimonio) e formular as alegacións e presentar os documentos que consideren oportunos. Santiago de Compostela, 17 de Agosto de 2020 A Concelleira delegada de Urbanismo. Asdo: Mercedes Rosón Ferreiro.
14/08/2020 | Administración LocalMunicipal
A Capela
Aprobación inicial do expediente de modificación de créditos número 7/2020

ANUNCIO DE APROBACIÓN INICIAL O Pleno deste Concello, na sesión extraordinaria do día 11 de agosto de 2020, acordou a aprobación inicial do expediente de suplemento e xeración de crédito, por importe de 69.596,82 euros, financiado con cargo a novos ingresos e transferencias por baixas en aplicacións de gastos. En cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, sométese a información pública polo prazo de quince días, a contar dende o día seguinte ao de publicación do presente anuncio no Boletín Oficial da Provincia. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello (http://concellodacapela.sedelectronica. gal). Se transcorrido o prazo de información pública non se presentaran alegacións, considerarase aprobado definitivamente o mencionado acordo. A Capela, 11 de agosto de 2020. O alcalde Manuel Meizoso López
14/08/2020 | Administración LocalMunicipal
Cerceda
Secretaría
Aprobación provisional da Ordenanza reguladora da instalación de terrazas en espacios de uso público

ANUNCIO Aprobación provisional da Ordenanza reguladora da instalación de terrazas en espacios de uso público En sesión de Concello Pleno, celebrada o día 30/7/2020, aprobouse provisionalmente a Ordenanza reguladora da instalación de terrazas en espacións de uso público. Sométese o expediente a información pública e audiencia ós interesados polo prazo de trinta días hábiles para a presentación de reclamacións e suxerencias, prazo que comenzará a partir do día seguinte ó da publicación do anuncio no BOP. Deberá publicarse, así mesmo, no taboleiro de anuncios do Concello. No caso de que non se presentasen reclamacións ou suxerencias, entederase definitivamente adoptado o acordo ata entón provisional. Para a entrada en vigor deberá publicarse no Boletín Oficial da Provincia, íntegramente o texto definitivo da modificación e entrará en vigor trascurrido o prazo o prazo de quince días hábiles da recepción da comunicación do presente acordo polos órganos competentes da Administración Xeral do Estado e da Comunidade Autónoma.” Cerceda, 11 de agosto de 2020. O alcalde-presidente Juan Manuel Rodríguez García
14/08/2020 | Administración LocalMunicipal
Santiago de Compostela
Acción Cultural
Relación provisional de solicitudes admitidas e excluídas na convocatoria de subvencións para asociacións culturais 2020

ANUNCIO A concelleira delegada de Acción Cultural mediante decreto do día 10 de agosto de 2020 acordou, logo de rematar o prazo de presentación de solicitudes para a convocatoria DE SUBVENCIÓNS PARA ASOCIACIÓNS CULTURAIS 2020, ordear a publicación da relación provisional de solicitudes admitidas (Anexo I), solicitudes excluídas provisionalmente (Anexo II), con indicación da subsanación correspondente, e as solicitudes excluídas (Anexo III), con indicación da causa de exclusión. Os solicitantes excluídos provisionalmente deberán achegar no prazo de 10 días, contados dende o seguinte ao da publicación desta resolución, a documentación necesaria. De non facelo así, teráselles por desistido da súa petición segundo o artigo 68 da Lei 39/2015, do 1 de outubro, do Procedemento Administrativo Común das Administracións Públicas. A documentación deberá presentarse no Rexistro Xeral do Concello de Santiago de Compostela ou calquera dos medios previstos no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas. Os solicitantes excluídos poden interpoñer recurso potestativo de reposición no prazo dun mes, contado dende o día seguinte ao da publicación no Boletín Oficial da Provincia. Santiago de Compostela, 10 de agosto de 2020. A alcaldesa en funcións Asdo.: Mercedes Rosón Ferreiro (P. D.: Decreto 30.07.20) Anexo I LISTADO SOLICITUDES ADMITIDAS Lenda: A.–Modelo solicitude Anexo I ou Modelo solicitude Anexo I incompleto. B.–Copia da acta de constitución, estatutos vixentes e inscrición no Rexistro correspondente. C.–Copia do NIF/CIF da solicitante. D.–Certificado do Rexistro correspondente acreditativo da composición do órgano de goberno. E.–Certificado do acordo do órgano competente para formular a solicitude desta subvención, e se fose o caso, nomeamento de representante, F.–Copia do DNI da persoa que asina a solicitude en nome da entidade. G.–Certificado de ausencia de débedas da Axencia Española de Administración Tributaria. H.–Certificado de ausencia de débedas coa Tesourería Xeral da Seguridade Social. I.–Certificado de ausencia de débedas coa Axencia Tributaria de Galicia. K.–Certificado de titularidade do número de conta bancaria da solicitante. L.–Declaración responsable de cumprimento dos requisitos para obter a condición de beneficiaria ou entidade colaboradora consonte o artigo 13 da Lei 38/2003, do 17 de novembro, xeral de subvencións. M.–Declaración responsable doutras axudas públicas ou privadas, solicitadas ou concedidas para a mesma actividade. Anexo III LISTADO DE SOLICITUDES EXCLUÍDAS
14/08/2020 | Administración de JusticiaJuzgados de Instrucción
Instrucción 1 Santiago de Compostela
LEI 387/2020

XDO. DE INSTRUCIÓN N.1 SANTIAGO DE COMPOSTELA RUA VIENA S/N Teléfono: 981540425/6/7 Fax: 981540428 Correo electrónico: instrucion1. santiago@xustiza. gal Equipo/usuario: XO Modelo: 919950 LEI JUICIO INMEDIATO SOBRE DELITOS LEVES 0000387 /2020 N. I. G: 15078 43 2 2020 0001007 Delito/Delito Leve: HURTO (CONDUCTAS VARIAS) Denunciante/Querellante: PERE JAUME ERIKSEN SOLAN Contra: MARCELA ALEXANDRA MARGELI VIOTTI Que en virtude do acordado nos autos de referencia, de conformidade co disposto nos artigos 156.4 e 164 da Lei 1/2000, de Axuizamento Civil, polo presente notifícase a Immaculada Concepcio Escucha Abril Martorell sentenza de 26/02/2020, cuxo encabezado e parte dispositiva son as seguintes: S E N T E N Z A En Santiago de Compostela, a vinte e seis de febreiro do dous mil vinte. Vistos por min, dona Ana López-Suevos Fraguela, Maxistrada do Xulgado de Instrución nº 1 de Santiago de Compostela, os autos do xuízo inmediato por delito leve nº 387/2020 no que son parte: en cualidade de denunciante, XXXXXXXXXXXX, quen compareceu por si mesmo; e don Sergio Angel Scheidegger Daghmoumi, en cualidade de denunciado, que compareceu por si mesma. Compareceu o Ministerio Fiscal. DISPOÑO Que debo condenar e condeno a don Sergio Angel Scheidegger Daghmoumi como autor dun delito leve de furto do artigo 234.2 CP, a unha pena de 30 días de multa a razón de 3 euros diarios, mais as custas, e a que indemnice á empresa Alcampo coa suma de dous euros con trinta e catro céntimos(2,34). Notifíquese a presente sentenza ás partes e ao Ministerio Fiscal. Contra a presente resolución cabe recurso de apelación a interpoñer neste Xulgado no prazo de cinco seguintes á súa notificación para a súa resolución pola Audiencia provincial de A Coruña. Notífiquese esta sentenza ás partes. Así o pronuncio, mando e asino. E como consecuencia do ignorado paradoiro de Immaculada Concepcio Escucha Abril Martorell, esténdese o presente para que sirva de notificación da sentenza quedando á súa disposición a resolución nesta oficina xudicial. En Santiago de Compostela, a 11 de agosto de 2020 A LETRADA DA ADMINISTRACIÓN DE XUSTIZA Dna. NUHA COMPOSTIZO FLAMARICH
14/08/2020 | Administración LocalMunicipal
Pontedeume
Rectificación de erros materiais do Decreto 454/2020, do 6.8.2020, de aprobación das bases da convocatoria para entidades colaboradoras. Librerías, papelerías e empresas do sector

Rectificación de erros materiais do Decreto 454/2020 de 06/08/2020 de aprobación das “Bases da convocatoria para entidades colaboradoras. Librerías, papelerías e empresas do sector”. No BOP n.º 128, do 12.08.2020, publicábase o anuncio de “Bases de convocatoria para entidades colaboradoras (librarías, papelerías e empresas do sector)” Por Decreto da Alcaldía n.º 461/2020, do 13/08/2020, resolveuse a rectificación de erros materiais do Decreto 454/2020, do 06/08/2020, cuxo contido se transcribe, en estrato: “…//…PRIMEIRO.–Rectificar o erro material do Decreto de Alcaldía n.º 454/2020 de 06/08/2020 de aprobación das “Bases da convocatoria para entidades colaboradoras. Librerías, papelerías e empresas do sector”, conforme ao seguinte: Na PARTE EXPOSITIVA, onde di: “.//. Logo de ver a providencia de alcaldía de data 21/07/2020 de incoación do expediente para a aprobación das “Bases reguladoras de concesión de axudas ás familias para a adquisición de material escolar. Curso Escolar 2020-2021. Segundo ciclo de Educación Infantil, Primaria e ESO” do Concello de Pontedeume.//.” Debe dicir: “.//. Logo de ver a providencia de alcaldía de data 21/07/2020 de instrución do correspondente expediente para tramitar as Bases convocatoria para entidades colaboradoras (librarías, papelerías e empresas do sector),” do Concello de Pontedeume.//.” E na PARTE RESOLUTIVA, conforme ao contido do documento de bases contido na dita providencia: Onde di: “…//… 5.–Beneficiarios. Poden concorrer a este programa todas aquelas librarías, papelerías e empresas do sector de Pontedeume que teñan ó día o pago en licencias e impostos. As librarías/papelerías e asociacións do sector deberán acollerse ás seguientes bases, recollidas no posterior convenio que se firmará entre a entidade solicitante e o Concello de Pontedeume. O convenio terá unha validez de 4 anos, puidendo actualizarse a lista de entidades colaboradoras anualmente, mediante solicitude presentada ao efecto polos interesados entre o 1 de xuño e o 20 de agosto de cada ano. …//…” Debe dicir: “…//… 5.–Beneficiarios. Poden concorrer a este programa todas aquelas librarías, papelerías e empresas do sector que teñan ó día o pago en licencias e impostos. As librarías/papelerías e asociacións do sector deberán acollerse ás seguientes bases, recollidas no posterior convenio que se firmará entre a entidade solicitante e o Concello de Pontedeume. O convenio terá unha validez de 4 anos, podendo actualizarse a lista de entidades colaboradoras anualmente, mediante solicitude presentada ao efecto polos interesados entre o 1 de xuño e o 20 de agosto de cada ano. …//…” …//…” O que se publica para xeral coñecemento e en cumprimento do contido da dita Resolución. Documento asinado dixitalmente por D. José Simoes Couceiro, alcalde en funcións (delegación conferida por Decreto 459/2020 do 11 de agosto de 2020), en Pontedeume a 13 de agosto de 2020.
14/08/2020 | Administración LocalMunicipal
Cerceda
Secretaría
Modificación do réxime das dedicacións

ANUNCIO Modificación do réxime das dedicacións En sesión do Concello-Pleno celebrada o 30/8 /2020 adoptouse, entre outros, o seguinte acordo que se transcribe na súa parte dispositiva: “Segundo. –Aprobación, se procede, da proposta ditaminada de acordo de modificación do réxime das dedicacións. Os artigos 75.4 e 75.5 da Lei 7/1985, do 2 de abril, reguladora das Bases de Réxime local establecen que os membros das Corporacións Locais poden percibir retribucións polo exercizo do seu cargo, tanto en réxime de dedicación exclusiva, así como, no caso de que non se perciban retribucións por dedicación exclusiva nin parcial, asistencias pola concurrencia efectiva ás sesións dos órganos colexiados da Corporación, na contía sinalada polo propio Concello Pleno. Correspondelle, así mesmo, o réxime de desenvolvemento das normas de aplicación xeral nas Administracións Públicas no que se refire ás indemnizacións polos gastos efectivos ocasionados no exercizo do seu cargo. Visto o artigo 13 do Regulamento de Organización, Funcionamento e Réximo Xurídico das Entidades Locais, aprobado polo Real Decreto 2568/1986, do 28 de novembro, en adiante ROF, que tras reiterar o anterior, indica que o Pleno corporativo, a proposta do presidente, determinará, dentro da consignación global contida no orzamento, a relación de cargos da Corporación que poderán desempeñarse en réxime de adicación exclusiva e, polo tanto, con dereito a retribución, así como as contías que correspondan a cada un deles en atención ao seu grado de responsabilidade. Polo demáis, o citado artigo 75.5 da LBRL preceptúa que os acordos plenarios referentes as retribucións dos cargos con dedicación exclusiva ou parcial, así como o réxime de indemnizacións e asistencias deberán publicarse íntegramente no Boletín Oficial da Provincia e no Taboleiro de Edictos do Concello. No exercizo da atribución conferida polo artigo 21.1 a. da Lei 7/1985, do 2 de abril, reguladora das Bases de Réxime Local, proponse polo tanto ó Concello Pleno o seguinte ACORDO: Primeiro. –Modificar a retribución bruta anual das dedicacións exclusivas, que quedarían tal como seguen: 1. Dedicación exclusiva 1: 45.000 €. 2. Dedicación exclusiva 2: 32.000 €. Segundo. –Modificar o réxime de dedicación parcial, que pasaría a ter unha dedicación do 50% da xornada e unha retribución bruta anual de 16.000 €. Tercerio. –Publicar o presente acordo no Boletín Oficial da Provincia, no Portal de Transparencia do Concello e no taboleiro de edictos do Concello.” O que se publlica para xeral coñecemento e efectos. Cerceda, 11 de agosto de 2020. O alcalde-presidente Juan Manuel Rodríguez García
14/08/2020 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anunco de cambio de titularidade de treitos do antigo trazado da estrada DP 5401, Narón ao polígono do Río do Pozo por Castro, a favor do Concello de Narón

SERVICIO DE PATRIMONIO E CONTRATACIÓN Ref.:2020000021375 ASUNTO: COMUNICACIÓN CAMBIO DE TITULARIDADE DE TREITOS DO ANTIGO TRAZADO DA ESTRADA DP 5401, NARÓN AO POLÍGONO DO RÍO DO POZO POR CASTRO, A FAVOR DO CONCELLO DE NARÓN. O Pleno da Corporación da Deputación Provincial de A Coruña, na sesión ordinaria celebrada o 31 de xullo de 2020, adoptou o seguinte acordo: “12. Aprobación do cambio de titularidade de treitos do antigo trazado da estrada dp 5401, Narón ao polígono do río do Pozo por Castro, a favor do Concello de Narón.1.–Aprobar o cambio de titularidade a prol do Concello de Narón de treitos do antigo trazado da estrada DP 5401, Narón ao polígono do Río do Pozo por Castro (tramo que vai dende a AC 566 á nova DP 5401), na aldea de Borreiros por mutación demanial, dando traslado á Xunta de Galicia para a súa correspondente aprobación aos efectos de dar cumprimento ao prevenido no artigo 9 da Lei de Carreteras de Galicia.2.–Facultar ao presidente para a formalización das correspondentes actas de entrega e recepción, unha vez aprobado polo órgano competente da Xunta de Galicia dito cambio de titularidade.3.–Dar de baixa os referidos treitos do Inventario de bens da Deputación Provincial así coma do Catálogo da Rede de Estradas Provinciais. E para que conste e sen prexuízo dos termos da aprobación da acta, segundo o disposto no artigo 206 do Regulamento de organización, funcionamento e réxime xurídico das corporacións locais, expido a presente de orde e co visto e prace do Sr. presidente na Coruña. O secretario: José Luis Almau Supervía. O presidente: Valentín González Formoso”. O que se fai público para xerar coñecemento. A Coruña, 10 de agosto de 2020. O presidente O secretario Valentín González Formoso José Luis Almau Supervía
14/08/2020 | Administración LocalMunicipal
Muxía
Anuncio de ceses, nomeamentos e delegacións

ANUNCIO Ceses, nomeamentos e delegacións De acordo co establecido no ROF faise constar: – O cese polo Sr. alcalde de Claudia Marina Australia Hertogs Fonfria e Dna. Katherine Lisbeth Mesmoudi Cabrejos, como membros da Xunta de Goberno Local e Ttes. da Alcaldía. – A retirada de competencias de Servicios Sociais e emprego a Claudia Marina Australia Hertogs Fonfria, de Obras, a D. Xiaofei Karki Ruiz Castillo, de Urbanismo e Medio Ambiente a Dna. Katherine Lisbeth Mesmoudi Cabrejos. – O nomeamento de D. Muhammadou Bardelas Burjales e Santiago Francisco Ortiz de Martioda Velea como membros de Xunta de Goberno Local, 1 er e 2.ª tte. de alcalde. – A Delegación pola Alcaldía das seguintes competencias: En Santiago Francisco Ortiz de Martioda Velea, competencias de Educación e Cultura. En D. Muhammadou Bardelas Burjales, competencias de obras. As delegacións non inclúen a resolución e actos administrativos que afecten a terceiros nin a facultade de gasto. Muxía, 10 de agosto 2020. O alcalde Santiago Toba Campaña
14/08/2020 | Administración LocalMunicipal
Toques
Anuncio de transferencia de créditos

ANUNCIO DE APROBACIÓN INICIAL O Pleno do Concello de Toques, en sesión ordinaria celebrada o día 7 de agosto de 2020, acordou a aprobación inicial do expediente de modificación de créditos do orzamento en vigor, na modalidade de transferencia de créditos entre distintas áreas de gasto. O referido expediente permanecerá exposto ao público, despois da publicación do anuncio no Boletín Oficial da Provincia, no taboleiro de edictos da Corporación así como tamén estará a disposición dos interesados na sede electrónica deste Concello https://sede.toques.es, durante o prazo de quince días hábiles, contados a partir do seguinte ao da súa publicación no citado Boletín Oficial, a efectos de exame e presentación de reclamacións ante o Pleno, segundo o tenor do disposto no artigo 169.1, en relación co 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo (TRLRFL). Se ao remate do período de exposición pública non se presentasen reclamacións, o expediente considerarase definitivamente aprobado, segundo o establecido na aludida lexislación. Publícase para os efectos previstos na lexislación citada. En Toques, o asina o Sr. alcalde, don Miguel Ángel Buján Varela, en data 10 de agosto de 2020.
14/08/2020 | Administración LocalMunicipal
Zas
Anuncio aprobación definitiva MC 9/2020

Aprobado inicialmente polo Pleno da Corporación na Sesión extraordinaria e urxente celebrada o día 2 de xullo de 2020 a aprobación provisional do expediente MC 9/2020 de modificación do orzamento do exercicio mediante suplemento de crédito, e trancorrido o prazo de exposición pública sen que se teñan presentado reclamacións en cumprimento do disposto no art 177 en relación co 169 do Real Decreto Lexislativo 2/2004, de 5 de marzo, entendese elevado a definitivo, e faise público o resumo por capítulos do estado de Ingresos e de gastos trala aprobación do devandito expediente que é o seguinte. En zas, a 11 de Agosto de 2020 O Alcalde, Asdo. Manuel Muiño Espasandín
14/08/2020 | Administración LocalMunicipal
Val do Dubra
Aprobación do padrón da taxa pola recollida do lixo para o exercicio 2020

ANUNCIO APROBACIÓN DO PADRÓN DA TAXA POLA RECOLLIDA DO LIXO PARA O EXERCICIO 2020 Aprobado pola Xunta de Goberno Local do 23 de xullo de 2020 o PADRÓN MUNICIPAL DA TAXA DA RECOLLIDA DO LIXO correspondente ó exercicio 2020, exponse nas oficinas xerais do Concello durante o prazo de 15 días, contados a partir do día seguinte ó da publicación do presente edicto no BOP. Durante o citado prazo, os interesados poderán examinalo en horario de atención ó público e presentar as reclamacións e recursos que estimen oportunos. De non producirse reclamación durante o citado período, o acordo elevarase automaticamente a definitivo. En Val do Dubra, a 6 de agosto de 2020. O ALCALDE Asdo.: José Manuel Varela Ferreiro
14/08/2020 | Administración LocalMunicipal
Cerceda
Secretaría
Nomeamento de representantes noutros organismos e entidades

En sesión de Concello-Pleno celebrada o día 30/7/2020, adoptouse entre outros, o acordo que se transcribe na súa parte dispositiva: “Primeiro.-Aprobación, se procede, da proposta ditaminada de acordo de nomeamento de representantes de varios organismos e entidades. O artigo 38 do Regulamento de Organización, Funcionamento e Réxime xurídico das Entidades locais, aprobado polo Real Decreto 2568/1986, do 28 de novembro, en adiante ROF, establece, entre outras cousas, que dentro dos trinta días seguintes ao da sesión constitutiva, o Alcalde convocará a sesión ou sesions extraordinarias do Pleno da Corporación que sexan precisas, a fin de determinar o nomeamento de representantes da Corporación en órganos colexiados que sexan competencia do Pleno. A tal efecto, proponse ao Pleno a aprobación do seguinte acordo: Primeiro. Nomear as seguintes persoas como representantes da Corporación nos seguintes organismos e entidades: Representante na Mancomunidade de Ordes: Moulouda Spasov Ronquillo e suplente Jianhui Milara Ioanovici. Representantes no Consorcio Galego de Servizos Sociais: Lucas Alexander Wassmann Ullmann e suplente Haddoum Zahir Iguzquiaguirre Segundo. Nomear a Moulouda Spasov Ronquillo en sustitución de Raoul Gyarmati Ghimici, como representante do Concello no Consello de Administración de RTVC (en liquidación)” O que se publica para xeral coñecemento e efectos. Cerceda, 11 de xullo de 2020. O Alcalde-Presidente Juan Manuel Rodríguez García
14/08/2020 | Administración LocalMunicipal
Ortigueira
Secretaría
Aprobación definitiva do expediente de modificación de créditos n.º 28/2020 na modalidade de transferencia de crédito n.º 15/2020

ANUNCIO APROBACIÓN DEFINITIVA DO EXPEDIENTE DE MODIFICACIÓN DE CRÉDITOS N.º 28/2020 NA MODALIDADE DE TRANSFERENCIA DE CRÉDITO N.º 15/2020 O Pleno da Corporación municipal, en sesión ordinaria celebrada o día 9 de xullo de 2020, aprobou inicialmente o expediente de modificación de créditos núm.28/2020, na modalidade de transferencia de crédito n.º 15/2020 dentro do vixente orzamento municipal de 2020. En cumprimento do disposto no artigo 177.2 en relación co 169.1 do texto refundido da Lei Reguladora de Facendas Locais, expúxose ao público durante un prazo de quince días hábiles, previa publicación do correspondente anuncio no Boletín Oficial da Provincia número 109, de data 16 de xullo de 2020, e no taboleiro electrónico de edictos do Concello, aos efectos de que se presentasen as reclamacións que estimaran pertinentes. Transcorrido o prazo de exposición pública sen que se produciran reclamacións, enténdese aprobado definitivamente, polo que se fai público o resumo por capítulos á data actual do citado orzamento, unha vez incorporadas as modificacións, de acordo co artigo 177.2 en relación co artigo 169.1 do texto refundido da Lei Reguladora de Facendas Locais, aprobado polo RDL 2/2004, do 5 de marzo: ESTADO DE INGRESOS ESTADO DE GASTOS O que se fai público para xeral coñecemento. Ortigueira, 10 de agosto de 2020. O alcalde Juan Vicente Penabad Muras
14/08/2020 | Administración LocalMunicipal
Cerceda
Secretaría
Modificación da área de benestar social

ANUNCIO Modificación da Área de Benestar Social En Decreto da Alcaldía-Presidencia n.º 580/2020, do 29/07/2020, adoptouse o seguinte acordo que se transcribe: “DECRETO DA ALCALDÍA-PRESIDENCIA O artigo 43.3 do Real decreto 2568/1986, do 28 de novembro, de aprobación do Regulamento de Organización e Funcionamento, dispón que as delegacións xenéricas que pode realizar o alcalde refiranse a unha ou varias áreas ou materias determinadas, que constitúen, deste xeito, os eixes básicos nos que se estrutura o goberno local. Cada Área de goberno representa un sector de actividade da Corporación que se asigna a unha dirección política en virtude das resolucións que adopte a Alcaldía de acordo coa normativa de réxime local. O artigo 45 do ROF dispón que as delegacións que poida outorgar o alcalde deben axustarse na medida do posible ás grandes áreas nas que o Regulamento Orgánico Municipal estruture os servizos do Concello. No caso deste Concello de Cerceda, o vixente Reglamento Orgánico Municipal (ROM) (BOP núm.281, do 9 de decembro de 2003) non establece unha distribución das áreas de goberno local, polo que, no uso da facultade de dirección do goberno e a administración municipal que os artigos 21.1. a) da Lei 7/1985, do 2 de abril e 41.2 do ROF atribúen ao alcalde, correspondelle á Alcaldía, a falta de previsión no ROM (BOP núm.281, do 9 de decembro de 2003), crear as áreas nas que se estruturará o goberno local. Por todo isto, no uso das facultades que confire a esta Alcaldía o artigo 21.1. a) da Lei 7/1985, do 2 de abril, Reguladora das Bases do Réxime Local, RESOLVO: Primeiro e único. –Reconfigurar a Área de Benestar Social, Igualdade e Participación cidadá, que pasará a denominarse de Benestar social, Igualdade e Comunicación, que comprenderá os seguintes sectores de actividade: Este Área integra a xestión de todas as políticas municipais de prestacións de servizos asistenciais á cidadanía, de atención ás situacións de marxinación e exclusión social, medidas de integración social, política de inmigración, infancia, muller e atención á terceira idade, e, en xeral, todas as relacionadas directamente coas citadas materias. Correspondelle, así mesmo, a dirección dos servizos municipais asignados ao seu desenvolvemento. A Área inclúe a representación do Concello ante o Consorcio de Servizos Sociais, estando baixo a responsabilidade da concelleira delegada as relacións do Concello co citado Consorcio. Queda incluída expresamente a dirección de información e defensa dos consumidores e a política en materia de consumo. No eido de Igualdade, a Área comprende a xestión e coordinación das políticas de igualdade a súa promoción e os servizos asignados ó seu desenvolvemento. Polo que respecta a comunicación, comprende a xestión e coordinación das políticas en materia de comunicación e os servizos asignados ao seu desenvolvemento”. O que se publica para xeral coñecemento. Cerceda, 11 de agosto de 2020. O alcalde-presidente Juan Manuel Rodríguez García
14/08/2020 | Administración LocalMunicipal
A Baña
Modificación Ordenanza Prezo Público P. A. I.

Anuncio de aprobación provisional de modificación de ordenanza EXPEDIENTE 2020/G014/000001. Modificación da Ordenanza fiscal reguladora do prezo público pola prestación do servizo do Punto de Atención á Infancia do Concello da Baña Para os efectos do artigo 49 da Lei 7/1985, do 2 de abril, reguladora das bases do réxime local, exponse ao público o acordo provisional sobre a modificación da Ordenanza fiscal reguladora do prezo público pola prestación do servizo do Punto de Atención á Infancia do Concello da Baña. O dito acordo adoptouse polo Pleno municipal, na sesión que tivo lugar o 29/07/2020. Os interesados poderán examinar o expediente na Secretaría-Intervención do concello e presentar as reclamacións que estimen oportunas contra á súa aprobación segundo as normas seguintes: a) Prazo de exposición pública e de presentación das reclamacións: 30 días hábiles, que computarán a partir do seguinte ó día de publicación deste anuncio no Boletín Oficial da Provincia da Coruña. b) Oficina de presentación: Rexistro municipal do Concello c) Órgano ante o que presentar as reclamacións: o Pleno municipal. Así mesmo, estará a disposición dos interesados na sede electrónica do concello (https://sede.concellodabana. gal). A Baña, 11 de agosto de 2020. Jose Antonio Pereira Gil, alcalde-presidente
12/08/2020 | Administración LocalMunicipal
Cariño
Postos 3.º trimestre 2020

No Decreto da Alcaldía 317/2020, de data 05 de agosto de 2020, aprobáronse os padróns fiscais de contribuíntes que deseguido se relacionan: - Taxa por poor postos, barracas, casteas de venda, espectáculos e industriais na rúa e ambulantes do terceiro trimestre do ano 2020. - Taxa por prestación de servizos no mercado municipal de Cariño, do terceiro trimestre do ano 2020. Prazo de ingreso: O prazo de ingreso en período voluntario será dende o día 20 de xullo de 2020 ata o 19 de setembro de 2020, ámbolos dous inclusives. Modalidade de pagamento: O importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP, a efectos de exame e alegacións, de conformidade co disposto no art.99,8 da Lei 58/2003, de 17 de decembro. De non presentarse reclamacións entenderase defnitivamente aprobado o Padrón emprezando a contar o prazo dun mes para a interposición do recurso de reposición ante o Sr. Alcalde Presidente. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: Durante o prazo de exposición pública os interesados poderán examinalo e formular, perante esta Alcaldía, o recurso de reposición, no prazo dun mes, contado dende o día seguinte ao da finalización do período de exposición pública do padrón fiscal. Contra a resolución do recurso de reposición poderá interpoñer, ante o Xulgado do Contencioso Administrativo de Ferrol, recurso contencioso-administrativo, no prazo de dous meses contados dende o día seguinte ao da notificación da devandita resolución. De non recaer resolución no prazo dun mes a contar dende o día seginte ó da presentación do recurso de reposición, en virtude do disposto no artigo 14 do texto refundido da Lei das facendas locais, entenderase desestimado, cos efectos xurídicos establecidos nos artigo 43 e 44 da Lei 30/1992, de 26 de novembro, de réxime xurídico das administracións pública e do procedemento administrativo común, sen prejuicio de interpoñer calquera outro recurso que se estime pertinente. Cariño, 6 de agosto de 2020. O Alcalde José Miguel Alonso Pumar
12/08/2020 | Administración LocalMunicipal
Narón
Servizo Sociocomunitario
Aprobación definitiva da modificación do Regulamento de axudas financeiras para a atención de necesidades sociais básicas do Concello de Narón

EDICTO Ao abeiro do disposto no artigo 70.2 da Lei 7/1985, do 2 de abril, Reguladora das Bases de Réxime Local, procédese á publicación do texto íntegro da modificación do Regulamento de Axudas Financeiras para a atención de necesidades sociais básicas do Concello de Narón, ao non presentarse reclamacións durante o prazo de exposición ao público (publicado no BOP n.º 93, de data 23-06-2020), quedando automaticamente elevado a definitivo o acordo plenario do Concello de Narón de data 15 de xuño de 2020, de aprobación inicial da modificación. Contra o acordo descrito no parágrafo anterior, poderán os interesados interpoñer directamente o recurso contencioso-administrativo, no prazo de dous meses, contados a partir do día seguinte ao de publicación deste Edicto. Poderán así mesmo interpoñer calquera outro que estimen axeitado. O texto do acordo da modificación do Regulamento é o seguinte: “Modificar o Regulamento de axudas financeiras para a atención de necesidades sociais básicas do Concello de Narón, engadindo a Disposición transitoria única co seguinte texto: “Disposición transitoria única. COVID-19 As prestacións económicas PFT.3, PFT.4 e PFT.5 non estarán sometidas ao cumprimento dos límites máximos de importe, número de axudas polo mesmo concepto nin aos prazos, cando o beneficiario se atope en situación económica e/ ou social desfavorable como consecuencia sobrevida pola crise sanitaria ocasionada polo COVID-19, ou a súa situación se vise agravada como consecuencia da mesma”. Narón, 6 de agosto de 2020. A alcaldesa-presidenta Marián Ferreiro Díaz
12/08/2020 | Administración LocalMunicipal
Cariño
Piscina xullo 2020

No Decreto da Alcaldía 318/2020, de data 05 de agosto de 2020, aprobáronse os padróns fiscais de contribuíntes que deseguido se relacionan: - Taxa por prestación dos servizo público das instalacións da piscina municipal, correspondente ó mes de xullo de 2020. Prazo de ingreso: O prazo de ingreso en período voluntario será dende o día 5 de agosto de 2020 ata o 4 de outubro de 2020, ámbolos dous inclusives. Modalidade de pagamento: O importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP, a efectos de exame e alegacións, de conformidade co disposto no art.99,8 da Lei 58/2003, de 17 de decembro. De non presentarse reclamacións entenderase defnitivamente aprobado o Padrón emprezando a contar o prazo dun mes para a interposición do recurso de reposición ante o Sr. Alcalde Presidente. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: Durante o prazo de exposición pública os interesados poderán examinalo e formular, perante esta Alcaldía, o recurso de reposición, no prazo dun mes, contado dende o día seguinte ao da finalización do período de exposición pública do padrón fiscal. Contra a resolución do recurso de reposición poderá interpoñer, ante o Xulgado do Contencioso Administrativo de Ferrol, recurso contencioso-administrativo, no prazo de dous meses contados dende o día seguinte ao da notificación da devandita resolución. De non recaer resolución no prazo dun mes a contar dende o día seginte ó da presentación do recurso de reposición, en virtude do disposto no artigo 14 do texto refundido da Lei das facendas locais, entenderase desestimado, cos efectos xurídicos establecidos nos artigo 43 e 44 da Lei 30/1992, de 26 de novembro, de réxime xurídico das administracións pública e do procedemento administrativo común, sen prejuicio de interpoñer calquera outro recurso que se estime pertinente. Cariño, 6 de agosto de 2020. O Alcalde José Miguel Alonso Pumar
12/08/2020 | Administración LocalMunicipal
Sobrado
Exposición pública da aprobación do padrón fiscal S. A. F. xullo 2020

EDICTO EXPOSICIÓN PÚBLICA DA APROBACIÓN DO PADRÓN FISCAL S. A. F. XULLO 2020 Por resolución da Alcaldía n.º 260/2020, de data 7 de agosto de 2020, acordou aprobar os padróns fiscais do mes de xullo de 2020 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia. Vistas as liquidacións practicadas do prezo público pola prestación do servizo de axuda no fogar no Concello de Sobrado no mes de xullo de 2020, de conformidade e en aplicación da ordenanza reguladora do servizo de axuda no fogar deste Concello. No uso das atribucións que me outorga a lexislación do réxime local vixente, RESOLVO: PRIMEIRO.–Aprobar as liquidacións practicadas do prezo público pola prestación do servizo de axuda no fogar no Concello de Sobrado no mes de xullo de 2020, de conformidade co establecido na Ordenanza reguladora deste prezo público, e en aplicación do regulamento do servizo de axuda no fogar do Concello de Sobrado nos seguintes termos: modalidade libre concorrencia e dependencia por importes respectivos de 2.180,11 e 4.679,28 €. SEGUNDO.–Dese conta do presente aos servizos administrativos e contables aos efectos oportunos. TERCEIRO.-Expoñer ao público o padrón aprobado mediante a publicación de edicto no Boletín Oficial da Provincia e no taboleiro de anuncios da corporación, por un prazo de 15 días dende a publicación. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria. CUARTO.–Contra as liquidacións practicadas, os interesados poderán interpor recurso preceptivo de reposición ante o Sr. Alcalde-Presidente, como establece o artigo 108 da Lei 7/1985, do 2 de abril, Reguladora das bases do réxime local, e no artigo 14.2 do Texto Refundido da Lei de facendas locais aprobado por Real Decreto Lexislativo 2/2004, do 5 de marzo, no prazo dun mes dende o día seguinte á publicación do edicto do B. O. P. Contra a desestimación do recurso poderase interpor recurso contencioso administrativo ante o Xulgado do Contencioso-Administrativo da Coruña, no prazo de 2 meses dende o día seguinte á notificación da resolución expresa ou de 6 meses dende que se produza a desestimación presunta. QUINTO.–O prazo de cobro en período voluntario será de 2 meses contados a partir do día seguinte ó da finalización da exposición pública. Transcorrido o mesmo procederase a esixir os xuros de mora e os recargos de acordo cos artigos 26 a 28 da LXT. Non obstante, tal e como prevé a Ordenanza reguladora do servizo de axuda no fogar deste Concello, publicada no BOP n.º 75, do 22/04/2014, os prezos públicos satisfaranse con carácter posterior á prestación do servizo e con carácter específico, durante os vinte primeiros días do mes seguinte. Sobrado, 7 de agosto de 2020. O alcalde Luís Lisardo Santos Ares
12/08/2020 | Administración LocalMunicipal
Narón
Secretaría
Substitución da alcaldesa dende o 10 ata o 26 de agosto de 2020 (ambos inclusive)

Estando prevista a ausencia da Sra. alcaldesa deste Concello, dona Melanie Jayne El Yaznasni Lenta, dende o 10-08-2020 ata o 26-08-2020 (ambos inclusive) e, considerando o disposto no art.63 da Lei 5/97, do 22 de xullo, de Réxime Local de Galicia e artigos concordantes do R. O. F., por medio do presente decreto veño en delegar a Alcaldía no primeiro tenente de alcalde, don Guillermo Sánchez Fojo, publicándoo no BOP, sen prexuízo de que produza efectos dende o día do seu outorgamento. Narón, 6 de agosto de 2020. A Alcaldesa Asdo.: Marián Ferreiro Díaz
12/08/2020 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Resolución do 5 de agosto de 2020 do Servizo Provincial da Axencia Galega de Infraestruturas da Coruña pola que se acorda realizar o pagamento dos mutuos acordos e dos límites de acordo por expropiación para a obra de clave GA/08/022.01.1, Teo

Resolución do 5 de agosto de 2020 do Servizo Provincial da Axencia Galega de Infraestruturas da Coruña pola que se acorda realizar o pagamento dos mutuos acordos e dos límites ata os mutuos acordos por expropiación para a obra Autovía AG-59, treito: A Ramallosa-enlace AC-241, de clave GA/08/022.01.1, no concello de Teo En cumprimento do disposto no artigo 49 do Regulamento de Expropiación Forzosa do 26 de abril de 1957, este Servizo, en virtude da competencia delegada mediante Orde do 7 de setembro de 2017 sobre delegación de competencias no secretario xeral técnico e noutros órganos e entidades públicas adscritos a esta Consellería, publicada no DOG n.º 179, do 20 de setembro de 2017, resolveu proceder a efectuar o pagamento dos mutuos acordos e dos límites ata os mutuos acordos dos bens e dereitos afectados pola obra Autovía AG-59, treito: A Ramallosa- enlace AC-241, de clave GA/08/022.01.1, no concello de Teo, que figuran expostos no taboleiro de anuncios do Concello. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. A contía a pagar será o resultado de deducir do prezo xusto o importe correspondente ao depósito previo. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos quince (15) días naturais, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas da Coruña (rúa Vicente Ferrer, 2-8.ª planta, 15071 A Coruña), mediante presentación electrónica na dirección https://sede.xunta. gal/detalle- procedemento? codtram= PR004A, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. A Coruña, 5 de agosto de 2020. O xefe do Servizo Gillian Elizabeth Ruiz Galan Ramchand